钦定古今图书集成/明伦汇编/氏族典/第173卷 > 《廖用贤尚友录》 > 以官为氏
## 钦定古今图书集成/明伦汇编/氏族典/第173卷 > 《廖用贤尚友录》 > 以官为氏

钱氏，颛帝曾孙陆终生彭祖，裔孙孚，周钱府上士，因
官命氏焉。战国时有隐士钱丹。秦有御史大夫钱产，
子孙居下邳。汉哀平间，钱逊为广陵太守，避王莽乱，
徙居乌程，逊子晟。东晋有青州刺史钱端、历阳太守
钱凤。宋有太史令钱乐之。五代时有钱镠，据吴越，宋
赠武穆王，望出彭城、吴兴。